
Návrh uznesenia
Mestské zastupiteľstvo mesta Trnava po prerokovaní:
A
Schvaľuje
predĺženie prenájmu pozemku vo vlastníctve mesta Trnava, v k. ú. Trnava, časť parcely reg. „C č. 5680/13 vo výmere 20,66 m2, na Ulici Vladimíra Clementisa pod predajným stánkom evid.č. 1, č. st. 77, využívaným  na maloobchodný predaj periodickej a neperiodickej tlače, tabaku a tabakových výrobkov a doplnkového sortimentu nepotravinárskeho a potravinárskeho charakteru v spotrebiteľskom balení bez predaja a podávania alkoholických nápojov v spotrebiteľskom balení a na poskytovanie služby TIPOS terminálu, spoločnosti T-PRESS, spol. s r. o., so sídlom v Trnave, Na Ulici Vajanského 18, IČO 34 129 961, za cenu nájmu 0,3472 eura/m2/deň, platnú pre rok 2025, počnúc rokom 2026 upravovanú o oficiálne oznámené % inflácie, na dobu určitú, od 20. 10. 2025 do 19.10. 2026 
Ukladá 
Mestskému úradu v Trnave
odboru majetkovému
pripraviť dodatok k nájomnej zmluve v zmysle bodu 1 uznesenia a predložiť primátorovi mesta na podpis
Termín: do 30. 9. 2025
B
Schvaľuje
predĺženie prenájmu pozemku vo vlastníctve mesta Trnava, v k. ú. Trnava, časť parcely reg. „E č. 808 vo výmere 7,96 m2, na Ulici Terézie Vansovej pod predajným stánkom evid.č. 2, č. st. 58, využívaným na maloobchodný predaj periodickej a neperiodickej tlače, tabaku a tabakových výrobkov a doplnkového sortimentu nepotravinárskeho a potravinárskeho charakteru v spotrebiteľskom balení bez predaja a podávania alkoholických nápojov v spotrebiteľskom balení spoločnosti T-PRESS, spol. s r. o., so sídlom v Trnave, Na Ulici Vajanského 18, IČO 34 129 961, za cenu nájmu 0,3472 eura/m2/deň, platnú pre rok 2025, počnúc rokom 2026 upravovanú o oficiálne oznámené % inflácie, na dobu určitú, od 20. 10. 2025 do 19.10. 2026 
Ukladá 
Mestskému úradu v Trnave
odboru majetkovému
pripraviť dodatok k nájomnej zmluve v zmysle bodu 1 uznesenia a predložiť primátorovi mesta na podpis
Termín: do 30. 9. 2025
C
Schvaľuje
predĺženie prenájmu pozemku vo vlastníctve mesta Trnava, v k. ú. Trnava, časť parcely reg. „C č. 1635/72 vo výmere 11,59 m2, na Ulici Čajkovského pod predajným stánkom evid.č. 5, č. st. 158, využívaným  na maloobchodný predaj ovocia a zeleniny, balených potravín a doplnkového sortimentu a potravinárskeho charakteru v spotrebiteľskom balení bez predaja a podávania alkoholických nápojov v spotrebiteľskom balení Dane Holubovej, bytom  Trnava, Ulica Botanická 2, obchodné meno Dana Holubová PERLA IČO 33 220 263, za cenu nájmu 0,3472 eura/m2/deň, platnú pre rok 2025, počnúc rokom 2026 upravovanú o oficiálne oznámené % inflácie, na dobu určitú, od 1. 1. 2026 do 31.12. 2026  
Ukladá 
Mestskému úradu v Trnave
odboru majetkovému
pripraviť dodatok k nájomnej zmluve v zmysle bodu 1 uznesenia a predložiť primátorovi mesta na podpis
Termín: do 31. 10. 2025


Dôvodová správa
Pri žiadostiach o predĺženie prenájmov pozemkov vo vlastníctve mesta Trnava  pod predajnými stánkami sa jedná o prenájom majetku podľa  § 9aa ods. 2) písm. c) zákona  č. 138/1991 Zb. o majetku obcí v znení neskorších predpisov, keď úhrn súm nájomného počas celej doby nájmu nepresiahne 20 000 eur, preto nie je potrebné postupovať ako pri verejnej obchodnej súťaži ani ako pri prenájme z dôvodu hodného osobitého zreteľa (§ 12 ods. 5 písm. c) Zásad hospodárenia a nakladania s majetkom Mesta a majetkom štátu, ktorý mesto užíva). 
Spoločnosť T-PRESS, spol. s  r. o.,má uzatvorené s Mestom Trnava nájomné zmluvy  na prenájom pozemkov pod predajnými stánkami tlače na uliciach Vladimíra Clementisa a Terézie Vansovej Trnave. V zmysle ustanovení nájomných zmlúv požiadala o predĺženie prenájmov pozemkov. Nájomné zmluvy sú uzatvorené na dobu určitú, do 19. 10. 2025.

Stánok č. 77, evid. č. 1, na Ulici Vladimíra Clementisa v Trnave, vo výmere 20,66 m2 je umiestnený na pozemku vo vlastníctve Mesta Trnava, parc. reg. “C” č. 5680/13.
V zmysle prílohy uznesenia MZ  č. 716/2009 zo dňa 15. 12. 2009 patrí stánok na Ulici Vladimíra Clementisa do zóny atraktivity "C" a do kategórie sortimentu "I". Podľa tohto zaradenia a v zmysle Príkazu primátora č. 2/2025 pre určovanie sadzieb výšky nájomného za prenájom pozemkov vo vlastníctve mesta Trnava pod predajnými stánkami pre rok 2025  je výška nájomného 0,3472 eura/m2/deň. Ročné nájomné pre rok 2025 predstavuje celkovú sumu 2 618,20 eura.

Stánok č. 58, evid. č. 2, na Ulici Terézie Vansovej v Trnave, vo výmere 7,96 m2 je umiestnený na pozemku vo vlastníctve Mesta Trnava,  parc. reg. “E”  č. 808.
V zmysle prílohy uznesenia MZ  č. 716/2009 zo dňa 15. 12. 2009  patrí  stánok  na Ulici Terézie Vansovej do zóny atraktivity "C" a do kategórie sortimentu "I".  Podľa tohto zaradenia a   v zmysle Príkazu primátora č. 2/2025 pre určovanie sadzieb výšky nájomného za prenájom pozemkov vo vlastníctve mesta Trnava pod predajnými stánkami   pre rok 2025  je výška nájomného 0,3472 eura/m2/deň. Ročné nájomné pre rok 2025 predstavuje celkovú sumu  1 008,75 eura.
Mesto Trnava neeviduje voči žiadateľovi žiadne pohľadávky.  
Pani Dana Holubová, bytom Trnava, Ulica Botanická 2, obchodné meno Dana Holubová PERLA,  IČO: 33 220 263 požiadala o predĺženie prenájmu pozemku pod predajným stánkom, ktorý je využívaný  na maloobchodný  predaj ovocia, zeleniny, balených potravín a doplnkového sortimentu potravinárskeho charakteru v spotrebiteľskom balení bez podávania a predaja alkoholických nápojov na Ulici Čajkovského  v Trnave. Nájomný vzťah je uzatvorený na dobu určitú  do 31. 12. 2025. 
Stánok č. 158, evid. č. 5, na Ulici Čajkovského v Trnave, vo výmere 11,59 m2 je umiestnený na pozemku vo vlastníctve Mesta Trnava, parc. reg. “C” č. 1635/72.
V zmysle prílohy uznesenia MZ č. 716/2009 zo dňa 15. 12. 2009 patrí stánok na Ulici Čajkovského do zóny atraktivity "C" a do kategórie sortimentu "I".
Podľa tohto zaradenia a v zmysle Príkazu primátora č. 2/2025 pre určovanie sadzieb výšky nájomného za prenájom pozemkov vo vlastníctve mesta Trnava pod predajnými stánkami pre rok 2025 je výška nájomného 0,3472 eura/m2/deň, počnúc rokom 2026 bude upravovaná o oficiálne oznámené % inflácie. Ročné nájomné je 1 468,78 eura.
Predajný stánok je prevádzkovaný majiteľkou stánku. Mesto Trnava neeviduje voči žiadateľke žiadne pohľadávky. 
Na schválenie uznesenia je potrebný súhlas nadpolovičnej väčšiny prítomných poslancov mestského zastupiteľstva.

